**Csongrád Város Polgármesterétől „M”**

**Száma:** Szo/6-8/2021

**Témafelelős:** Vinczéné Dudás Katalin

***ELŐTERJESZTÉS***

***Csongrád Városi Önkormányzat Képviselő-testületének***

***2021. augusztus 26-ai ülésére***

**Tárgy:** *Javaslat:* *A települési támogatás megállapításának, kifizetésének, folyósításának, valamint felhasználásának ellenőrzéséről szóló* 10/2020. (II. 21*.) önkormányzati rendelet módosítására.*

**Tisztelt Képviselő-testület!**

A lakások és helyiségek bérletéről és elidegenítéséről szóló 23/2015. (X.27.) önkormányzati rendelet szabályozza a szociális helyzet alapján történő bérbeadás jogosultsági feltételeit. 2021.június 15. napjától a szociális helyzet alapján történő bérbeadás esetén a jogosultsági jövedelemhatár megemelésre került a nyugdíjminimum korábbi 500 %-ról (142.500 Ft-ról) 550 %-ra (156.750 Ft-ra).

A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II. 21.) önkormányzati rendelet 9. §-a szabályozza a lakbér támogatás feltételeit. A két rendelet szinkronizálása érdekében szükséges a lakbértámogatásnál is a jelenleg hatályos jövedelemhatárt - az öregségi nyugdíj mindenkori legkisebb összegének 500 %-át (142.500 Ft-ról) megemelni 550 %-ra (156.750 Ft-ra).

**Javaslom, hogy a rendelet 9.§ (2) bekezdésében az „500%-át”** **szövegrész helyébe „550 %-át” szövegrész kerüljön.**

Csongrád Városi Önkormányzat képviselő-testülete kiemelt figyelmet fordít az időskorú lakosság szociális és egészségügyi helyzetére.

A képviselő-testület egy újfajta települési támogatást kíván bevezetni 2022. január 01. napjától ***Időskorúak rendkívüli települési támogatása*** címén. Az újonnan bevezetendő ellátás az időskorban felmerülő többletköltségekhez kíván hozzájárulást nyújtani évente egyszeri alkalommal.

A Magyar Államkincstár Közgazdasági és Elemezési Főosztálya által kiadott tájékoztatás alapján 2021. június hónapban 985 fő 75 évnél idősebb, csongrádi folyósítási címmel rendelkező személy részére utaltak 128.250 Ft-nál kevesebb összegű öregségi nyugellátást vagy egyéb nyugdíjszerű ellátást.

Csongrád város közigazgatási területén működő bentlakásos intézményben élő 75 év felettiek száma 2021. augusztus hónapban összesen: 187 fő

|  |  |  |
| --- | --- | --- |
| **Intézmény** | **Címe** | **75 év felettiek száma** |
| Piroskavárosi Idősek Otthona | 6640 Csongrád, Szent I. u. 19. | 33 fő |
| Gondviselésháza  | 6640 Csongrád, Vasút u. 92. | 26 fő |
| Szociális Ápoló Otthon | 6640 Csongrád, Vasút u. 92. | 20 fő |
| Gondviselés Háza Aranysziget Időskorúak Otthona Csongrád  | 6640 Csongrád, Gyöngyvirág u. 7-9. | 108 fő |

A támogatásra az a nyugdíj vagy nyugdíjszerű ellátásban, vagy időskorúak járadékában részesülő személy lenne jogosult, aki a kérelem benyújtásakor a 75. életévét betöltötte, Csongrádon állandó lakóhellyel vagy legalább 2 éve tartózkodási hellyel rendelkezik és életvitelszerűen Csongrádon él - kivéve a bentlakásos intézményben élőket - és akinek havi nyugdíja vagy nyugdíjszerű ellátása nem haladja meg az öregségi nyugdíj mindenkori legkisebb összegének 450 %-át (jelenleg 128.250 Ft-ot).

Az évenkénti egyszeri támogatásra jogosultak lennének azok az idősek is, akik a Csongrádi Járási Hivataltól időskorúak járadékában részesülnek (2021. június hónapban 9 fő). Házastársak esetén, ha mindkét személy megfelel a jogosultsági feltételeknek, külön-külön kell kérelmet benyújtaniuk.

A támogatás összege évente 10.000 Ft/fő, mely kifizethető házi pénztárból vagy igény szerint lakossági folyószámlára utalható. A kérelem tárgyévben bármikor benyújtható. A nyugdíj, nyugdíjszerű ellátása igazolása a Magyar Államkincstár Nyugdíjfolyósító Igazgatósága által tárgyév januárjában kiadott összesítővel, időskorúak járadéka esetén a Csongrádi Járási Hivatal által kiadott határozattal történik.

A Magyar Államkincstár adataira alapozva - levonva a bentlakásos intézményben élő 75 év felettiek számát - a 2022. évi költségvetésben időskorúak rendkívüli települési támogatása címen 8.000.000 Ft betervezése szükséges a segélyezési keretbe.

**Javaslom, hogy a rendelet az alábbi 18/B.§-sal kerüljön kiegészítésre:**

**Időskorúak támogatása**

18./B.§(1) Időskorúak rendkívüli települési támogatására jogosult az a személy, aki a kérelem benyújtásakor igazoltan nyugdíj vagy nyugdíjszerű ellátásban, vagy időskorúak járadékában részesül, továbbá

a) csongrádi bejelentett lakóhellyel vagy legalább 2 éve tartózkodási hellyel rendelkezik és életvitelszerűen Csongrádon él, de bentlakásos intézményi ellátásban nem részesül,

b) 75. életévét betöltötte,

c) akinek a nyugdíja vagy nyugdíjszerű ellátása nem haladja meg azöregségi nyugdíj mindenkori legkisebb összegének 450 %-át.

(2)A kérelem tárgyévben bármikor benyújtható, a támogatás összege évenként egyszeri 10.000 Ft/fő.

**Tisztelt Képviselő-testület!**

A Szociális és Lakásügyi Iroda folyamatosan figyelemmel kíséri a lakosság szociális és egészségügyi helyzetét és a megváltozott körülmények esetén javaslattal él a rendelet módosítására, kiegészítésére vagy új ellátási forma bevezetésére.

A fentiekben részletezett indok miatt javaslom a települési támogatás megállapításának, kifizetésének, folyósításának, valamint felhasználásnak ellenőrzéséről szóló 10/2020. (II.21.) önkormányzati rendeletmódosítását és kiegészítését.

A jogalkotásról szóló törvény szerint a jogszabály előkészítője, a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell.

**A hatásvizsgálat során vizsgálni kell, hogy**

a.) a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

* + - 1. ***A rendelet-tervezet társadalmi, gazdasági költségvetési hatásai:***

Az időskorúak rendkívüli települési támogatásának bevezetésével – az előzetes felmérést követően- 8.000.000 Ft költségvetési kiadással tervezünk. A támogatás a többletköltségek csökkentéséhez kíván segítséget nyújtani azon 75 év felettiek részére, akiknek havi jövedelme nem haladja meg a 128.250 Ft-ot.

***2. Rendelet-tervezet megalkotása környezeti és egészségügyi következményei:***

Tervezett rendelet megalkotása adminisztratív terheket befolyásoló hatásai: nem növeli

***3. Jogszabály megalkotásának szükségessége, a rendeletalkotás elmaradásának várható következményei:***

Javaslatomban részleteztem a rendelet megalkotásának szükségességét.

***4. A rendelet alkalmazásához szükséges személyi, szervezeti, tárgyi és pénzügyi* *feltételek:***

A rendelet alkalmazásához szükséges szervezeti feltételek rendelkezésre állnak, a szükséges tárgyi, személyi, pénzügyi feltételek biztosítottak.

Csongrád, 2021. augusztus 16.

Bedő Tamás

 polgármester

**Csongrád Városi Önkormányzat Képviselő-testületének**

**…/2021. (VIII…..) rendelete**

**A települési támogatás megállapításának, kifizetésének, folyósításának,**

**valamint felhasználásának ellenőrzéséről szóló 10/2020.(II.21.)önkormányzati rendelet módosításáról.**

*(t e r v e z e t)*

Csongrád Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, a 26. §-ban, a 32. § (1) bekezdésében, a (3) bekezdésében, a 45. §-ban, a 48. § (4) bekezdésében, a 132. § (4) bekezdés g) pontjában, valamint Magyarország Alaptörvénye 32. cikk (1) bekezdés a) pontjában, (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a) pontjában, valamint a szociális igazgatásról és szociális ellátásokról szóló 1993. évi III. törvény 10. § (1) bekezdése és a 25. § (3) bekezdés b) pontja szerinti feladatkörében eljárva a következőt rendeli el.

1.§A rendelet 9.§ (2) bekezdésében az **„500 %-át”** szövegrész helyébe **„550 %-át”** szövegrész lép.

2.§ Arendelet az alábbi 18/B.§-sal egészül ki:

**Időskorúak támogatása**

18/B. §(1) Időskorúak rendkívüli települési támogatására jogosult az a személy, aki a kérelem benyújtásakor igazoltan nyugdíj vagy nyugdíjszerű ellátásban, vagy időskorúak járadékában részesül, továbbá

a) csongrádi bejelentett lakóhellyel vagy legalább 2 éve tartózkodási hellyel rendelkezik és életvitelszerűen Csongrádon él, de bentlakásos intézményi ellátásban nem részesül,

b) 75. életévét betöltötte,

c) akinek a nyugdíja vagy nyugdíjszerű ellátása nem haladja meg azöregségi nyugdíj mindenkori legkisebb összegének 450 %-át.

(2)A kérelem tárgyévben bármikor benyújtható, a támogatás összege évenként egyszeri 10.000 Ft/fő.

**Záró rendelkezés**

3.§ (1) Ez a rendelet - a 2.§ kivétellel- 2021. szeptember 01. napján lép hatályba és az azt követő napon hatályát veszti.

 (2) A 2.§ 2022. január 01. napjától lép hatályba

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja 2021. augusztus….

Dr. Juhász László

 jegyző

**INDOKOLÁS**

*Csongrád Városi Önkormányzat**…/2021 (VIII….) önkormányzati rendeletéhez*

**1.§**

A lakások és helyiségek bérletéről és elidegenítéséről szóló 23/2015. (X.27.) önkormányzati rendelet szabályozza a szociális helyzet alapján történő bérbeadás jogosultsági feltételeit. 2021. június 15. napjától a szociális helyzet alapján történő bérbeadás esetén a jogosultsági jövedelemhatár megemelésre került a nyugdíjminimum korábbi 500 %-ról (142.500 Ft-ról) 550 %-ra (156.750 Ft-ra).

A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II. 21.) önkormányzati rendelet 9.§-a szabályozza a lakbér támogatás feltételeit. A két rendelet szinkronizálása érdekében szükséges a lakbértámogatásnál is a jelenleg hatályos jövedelemhatárt - az öregségi nyugdíj mindenkori legkisebb összegének 500 %-át (142.500 Ft-ról) megemelni 550 %-ra (156.750 Ft-ra).

**2.§**

Az újonnan bevezetendő ellátás az időskorban felmerülő többletköltségekhez kíván hozzájárulást nyújtani évente egyszeri alkalommal azon 75 év feletti személyek részére, akiknek havi jövedelme nem haladja meg az öregségi nyugdíj mindenkori legkisebb összegének 450 %-át (128.250 Ft-ot).